Smjerdźaca (aha/SN). Po třoch lětach bě skónčnje zaso móžno wubědźowanje wohnjowych woborow na arealu „Stadiona při dźiwjej rěce“ w Smjerdźacej přewjesć. Wosebity wjeršk su sej kameradojo, hłownaj iniciatoraj běštaj Marcel Rječka a Marcel Narćik, wumyslili. Přewjedźeny oldtimerowy korso ze 26 wobdźělenymi traktorami, trawusyčakami a zdźěla samotwarjenymi ratarskimi mašinami, hač na jednoho wobdźělnika z Łazka wšitcy ze Smjerdźaceje, zbudźi wobdźiwanje. Hač traktor typa Deutz z lěta 1974 abo Belorusaj so tute kaž wšě dalše hišće wužiwaja.
szl_Latn